De conformitat amb el que disposen l'article 6.5 de l'Estatut d'autonomia de Catalunya; l'article 4 de la Llei 2/2007, del 5 de juny, del Diari Oficial de la Generalitat de Catalunya, i l'article 7 de la Llei 35/2010, de l'1 d'octubre, de l'occità, aranès a l'Aran, la Mesa del Parlament, en la sessió tinguda el dia 22 de desembre de 2015, ha aprovat la versió en occità, en varietat aranesa, de la Llei 25/2015, del 30 de juliol, del voluntariat i de foment de l'associacionisme, aprovada pel Ple del Parlament en la sessió tinguda el dia 23 de juliol de 2015 i publicada en el Butlletí Oficial del Parlament de Catalunya número 667, del 31 de juliol de 2015, i en el Diari Oficial de la Generalitat de Catalunya número 6930, del 7 d'agost de 2015, el text de la qual es reprodueix a continuació, a l'efecte que es publiqui en el Diari Oficial de la Generalitat de Catalunya (DOGC) i s'hi inclogui el número i la data de la llei publicada, i també la fórmula de promulgació.
Palau del Parlament, 22 de desembre de 2015
De conformitat damb çò que dispòsen er article 6.5 der Estatut d'autonomia de Catalonha; er article 4 dera Lei 2/2007, deth 5 de junh, deth Diari Oficial de la Generalitat de Catalunya, e er article 7 dera Lei 35/2010, der 1 d'octobre, der occitan, aranés en Aran, era Mesa deth Parlament, ena session aguda eth dia 22 de deseme de 2015 a aprovat era version en occitan, en varietat aranesa, dera Lei 25/2015, deth 30 de junhsèga, deth volontariat e de promocion der associacionisme, aprovada peth Plen deth Parlament ena session aguda eth dia 23 de junhsèga de 2015 e publicada en Butlletí Oficial del Parlament de Catalunya numèro 667, deth 31 de junhsèga de 2015, e en Diari Oficial de la Generalitat de Catalunya numèro 6930, deth 7 d'agost de 2015, eth tèxte dera quau se reprodusís ara seguida, ar efècte que se publique en Diari Oficial de la Generalitat de Catalunya (DOGC) e s'i includisquen eth numèro e era data dera lei publicada, e tanben era formula de promulgacion.
Es persones engatjades ena accion collectiva a partir dera sua implicacion en associacions de tota sòrta, damb era sua accion volontària, liura e engatjada, an contribuït ara melhora constanta des condicions de vida, comprenuda en toti es sòns encastres, e en desvolopament dera societat e era cultura catalanes.
Es entitats tanben an promoigut ua accion volontària qu'a contribuït ara promocion e era praxi de valors e principis coma era solidaritat, er engatjament, er esfòrç e era sostenibilitat, era libertat, er altruïsme, era gratuïtat e era responsabilitat, eth civisme, era participacion, er aprendissatge, eth respècte, era competéncia e era independéncia des poders publics, coma manifestacions dera societat civiu.
Ath delà d'aguestes consideracions, cau consignar qu'ena societat actuau, frut der eretatge istoric e sociau, i conviuen simultanèaments damb er associacionisme e eth volontariat diuèrsi sòrtes d'accions de participacion e collaboracion ciutadanes, desvolopades totes dempús dera gratuïtat e era solidaritat.
Er article 166.2 der Estatut d'autonomia de Catalonha autrege ara Generalitat «era competéncia exclusiva en matèria de volontariat, qu'includís, en tot cas, era definicion dera activitat e era regulacion e era promocion des accions destinades ara solidaritat e ara accion volontària que s'executen individuauments o mejançant institucions publiques o privades».
Eth Congrès Europèu deth Volontariat celebrat en noveme de 2011 permetec debàter era importància deth trabalh entre es agents que incidissen laguens d'un territòri entà artenher-ne era melhora, en tot hèr hilat; eth ròtle principau deth plaçament de politiques en matèria d'associacionisme e volontariat acordades damb eth sector; era importància dera bona gestion des equipes de volontariat dempús des entitats, e era diuersitat creishenta des perfils de volontariat, entre d'autes.
D'aguest quadre comun de debat entre es diuèrsi agents, neisheren ua sèria de consideracions que s'an prenut en compde entà elaborar aguesta lei.
Eth capítol I tanben met especiauments er accent sus principis qu'inspiren era accion volontària, es encastres enes quaus se focalize e se desvolòpe era accion volontària, amiada a tèrme pes volontaris per mejan des programes de volontariat des entitats, eth regim juridic der arrepòrt de volontariat e era huelha d'engatjament.
Era seccion dusau regule es drets e es déuers des destinataris dera accion volontària, qu'ei coma era Lei arreconeish es persones fisiques tàs quaus era accion volontària entraïne un benefici.
Aguest programa ei potestatiu entàs entitats de basa associativa.
f) Destinataris dera accion volontària: es persones fisiques, considerades individuauments o integrades en grops, pes quaus era accion volontària entraïne un benefici, era defensa des sòns drets, era melhora des condicions de vida o era satisfaccion des sòns besonhs.
Es principis qu'informen era accion volontària son era igualtat, era libertat, era solidaritat, era transformacion sociau, er engatjament, eth servici, er altruïsme, era gratuïtat, era responsabilitat, eth civisme, era cooperacion, era participacion, era pensada critica, er aprendissatge, era generositat, eth respècte des valors inerenti ath volontariat, ar acompliment dera activitat damb competéncia e era autonomia per arrepòrt as poders publics.
o) Es activitats comunautàries e vesiaus.
Er arrepòrt de volontariat restaque es volontaris damb es entitats de volontariat entà amiar a tèrme era accion volontària.
S'era entitat de volontariat ei associativa, correspon a cada entitat d'exigir o non era condicion de sòci entà participar en qualitat de volontari en desvolopament des sòns programes.
Es persones que participen en programes de volontariat an es drets següenti:
j) Arrecéber cobertura d'ua assegurança de risqui derivadi dera activitat qu'acomplissen coma volontaris e des damatges que, involuntàriaments, poderien causar a tresaus per arrason dera sua activitat.
Es persones que participen en programes de volontariat an es déuers següenti:
a) Cooperar ena obtencion des objectius dera entitat o des programes en qué participen entar acompliment des engatjaments aqueridi laguens dera entitat, e participar actiuaments enes espacis e mejans qu'era entitat a previst entà realizar un trabalh coordinat enes programes.
b) Participar actiuaments ena formacion acordada damb era entitat de volontariat entar acompliment deth prètzhèt.
f) Respectar es drets e era dignitat des destinataris dera accion volontària e des auti volontaris que collabòren damb eth.
h) Notificar ara entitat de volontariat era sua renóncia damb era anticipacion sufisenta, entà que se poguen adoptar es mesures de besonh entà evitar perjudicis ara activitat en qué participen.
Es entitats damb programes de volontariat an es drets següenti:
Es entitats damb programes de volontariat an es déuers següenti:
g) Mantier, se cau, un registre en qué figuren inscriti es volontaris dera entitat de volontariat, ua descripcion minima dera activitat qu'amien a tèrme e quinsevolhe dada que pogue facilitar era certificacion posteriora dera sua activitat, que s'establís ena letra h.
i) Assegurar es risqui derivadi dera activitat qu'amie a tèrme eth volontari e era responsabilitat civiu des accions nomentades en tot moment, e assegurar tanben es mesures de seguretat e salut d'acòrd damb era norma en vigor.
j) Resquitar eth volontari, s'atau ac an acordat damb eth, des despenes que li pogue representar era accion volontària.
n) Facilitar era participacion des volontaris en dessenh e era execucion des programes d'accion volontària que se volguen desvolopar.
o) Participar actiuaments enes protocòus e es mecanismes que s'establisquen entà combàter es mautractaments e meter-les en coneishença des autoritats policières o judiciaus en cas que se'n detecten indicis enes persones atengudes.
Es destinataris dera accion volontària an es drets següenti:
c) Arténher era intervencion des responsables des entitats d'accion volontària en cas que se produsisquen conflictes damb eth volontari.
Es destinataris dera accion volontària an es déuers següenti:
d) Non exigir as volontaris accions que non corresponen ara natura dera accion volontària.
Es arrepòrts entre es administracions publiques e es entitats damb programes de volontariat non pòden exonerar en cap de cas es poders publics dera sua responsabilitat per çò que hè ara garantia dera gaudença efectiva des drets sociaus des ciutadans qu'arreconeish er Estatut d'autonomia.
e) Dues persones designades en representacion des dues organizacions empresariaus qu'agen era consideracion de mès representatives en Catalonha en encastre des servicis sociaus, ua en representacion des entitats d'iniciatiua sociau e ua auta en representacion des entitats d'iniciatiua mercantiu qu'amien a tèrme accions volontàries dempús dera enterpresa.
Eth Plan nacionau der associacionisme e eth volontariat se pòt completar damb plans sectoriaus que promòiguen es departaments dera Generalitat en encastre des competéncies respectives, e tanben damb es plans d'encastre municipau o comarcau que promòiguen es entitats locaus.
Eth Registre Generau der Associacionisme e eth Volontariat de Catalonha a era finalitat de simplificar es tramits entà acreditar eth caractèr d'entitat de volontariat en Catalonha a efèctes de:
d) Exercir es drets que determinen es leis sectoriaus o es normes reglamentàries dictades en execucion de çò que dispòse aguesta lei.
Non cau qu'era entitat de volontariat inscrita apòrte es documents e es dades que figuren en Registre enes procediments entà acordar ajudes publiques e subvencions en matèria d'associacionisme e volontariat, independentaments de quina sigue era administracion que les autrege.
Es organs competents des administracions publiques catalanes an de consultar era informacion registrau des entitats que solliciten ua ajuda publica o ua subvencion en matèria d'associacionisme e volontariat.
Es entitats inscrites en Registre der Associacionisme e eth Volontariat de Catalonha an d'actualizar es sues dades registraus en cas que i age un cambiament enes dades que dèren en moment d'inscríuer-s'i, e, tanben, an de formular ua declaracion de vigéncia des dades registraus quan solliciten ua ajuda o ua subvencion o quan òpten a soscríuer quinsevolhe tipe d'acòrd o convèni damb ua administracion publica de Catalonha.
f) Dar impuls ath hilat catalan deth volontariat coma espaci dubèrt d'arrepòrt e interaccion entre eth mon associatiu e era ciutadanetat, e promòir acòrds entà unificar e simplificar es tramits entà accedir as ajudes, es subvencions o es recorsi que s'aufrisquen.
Era Administracion dera Generalitat a d'informar es ciutadans sus es entitats, es programes e es activitats restacadi damb era accion volontària que s'amien a tèrme en Catalonha, a d'assessorar es entitats damb programes de volontariat qu'ac solliciten e les a de dar assisténcia tecnica.
Aguesta lei non s'aplique as projèctes o campanhes puntuaus promoigudi per entitats sense ànim de lucre o administracions que mobilizen es ciutadans per ua causa concrèta.
Palai dera Generalitat, 30 de junhsèga deth 2015